**6. Oppilashuoltosuunnitelman toteuttaminen ja seuraaminen**

**6.1. Oppilashuoltosuunnitelman toteuttaminen ja seuraaminen Iittalan yhtenäiskoulussa kevätlukukaudella 2017.**

Tämän arviointiosan on koonnut Siukku Erola 8.6.2017. Se esitellään yhteisöllisen oppilashuoltoryhmän kokouksessa 31.8.2017, jolloin asetetaan tavoitteet yhteisöllisen oppilashuollon toiminnalle Iittalan yhtenäiskoulussa lukuvuodeksi 2017 - 2018.

**Työsuunnitelma lukuvuonna 2016 – 2017**

(Kirjattu yhtenäiskoulun oppilashuoltosuunnitelmaan 14.12.2016)

* 1. Huolen puheeksi ottaminen

Arviointi: Edelleen tarvitaan oppilashuollon tukea ja ohjeistusta opettajille huolen puheeksi ottamisen ajoitukseen ja toimintatapaan. On tärkeää tiivistää yhteistyötä huoltajien ja oppilashuollon toimijoiden kanssa heti, kun koulun henkilöstölle herää huoli oppilaan oppimisesta tai hyvinvoinnista. Kunnioittava kohtaaminen, dialogisuus ja huolen vyöhykkeiden tunnistaminen ovat huolen puheeksi ottamisen periaatteita (THL)

* 1. Friends-toiminnan vakiinnuttaminen

Arviointi: Friends-toiminta toteutettiin suunnitelman mukaisesti 1.-, 4.- ja 7.-luokilla. Toiminnasta vastasivat oppilashuollon psykologi Katja Poikkimäki, nuorisotyöntekijä Kukka Heiskanen, kuraattori Ulla Jukka ja luokkien opettajat sekä luokanvalvojat.

* 1. Tasa-arvosuunnitelman laatiminen ja toiminnan aloittaminen

Arviointi: Esitellään myöhemmin tässä arviointiosassa.

* 1. Kasvatuskeskustelukäytänteiden päivittäminen

Arviointi: Monivuotinen henkilöstön kouluttaminen (restoratiivisuus, Verso, kasvatuskumppanuus) kunnioittavan kohtaamisen menettelyihin. Niistä on tullut luonnollinen osa koulun arkea. Jokainen opettaja tietää roolinsa kasvatuskeskustelutilanteissa. Vakavammissa tilanteissa keskustelut käydään rehtorien kanssa. Näiden keskustelujen määrä on vähentynyt huomattavasti edellisitä vuosista. Ajan ja huomion antaminen oppilaalle edistää tilanteiden selvittelyä ja oppilaiden hyvinvointia.

**Työsuunnitelma lukuvuonna 2017 - 2018**

(Iittalan yhtenäiskoulun oppilashuoltosuunnitelmaa kirjattu 14.12.2016. Tarkistetaan ja päivitetään 31.8.2017 yhteisöllisen oppilashuollon kokouksessa)

1. Dialogisuus ja restoratiivisuus toimintakulttuuriksi koko kouluyhteisöön oppilaiden, huoltajien ja henkilökunnan kohdalla.
2. Tasa-arvosuunnitelman ja yhdenvertaisuussuunnitelman toteuttaminen käytännössä
3. Yhteistyön lisääminen vanhempainyhdistyksen kanssa yhteisöllisessä oppilashuollossa

**Opettajakunta arvioi 16.5.2017** yhteisöllisen oppilashuollon toimintaa. Tiimien muistioihin he olivat kirjanneet näin.

*· Jäänyt pimentoon, mitä yhteisöllinen ohr tarkalleen tekee, mutta luotamme siihen, että tehnyt hyvää työtä koko yhteisön hyväksi.*

*- Tiimin jäsenillä ei kontaktia tänä vuonna. Olisiko esim. nivelvaiheissa sekä ekaluokan jälkeen hyvä olla rutiinisti yhteinen keskustelutilaisuus.*

*- Yhteisöllinen oppilashuolto on jäänyt ehkä etäiseksi. Siukulta olemme saaneet joitakin kirjallisia tuotoksia, kuten koulumme tasa-arvosuunnitelman luettavaksi. Toivoisimme saavamme jatkossa ehkä enemmän tietoa yhteisöllisestä oppilashuollosta ja siellä käsiteltävistä asioista, mikäli opettajien niistä olisi hyvä tietää. Mitä siellä käsitellään ja voiko esimerkiksi opettaja tuoda sinne huolenaiheitaan koulun tasolta ja mitä väylää pitkin.*

**Tavoitteiden asettelua** yhteisöllisen oppilashuoltoryhmän toiminnan tiedottamisesta lukuvuodelle 2017–2018 opettajien palautteen perusteella

* + 1. Lukuvuonna 2017–2018 yhteisöllisen oppilashuoltoryhmä julkaisee muistiot Onervia/Iittalan yhtenäiskoulu/Tieostot/Yhteisöllinen oppilashuoltoryhmä 2017–2018
		2. Palaverit nivelvaiheisiin sekä 1. luokan jälkeen
		3. Päivitys yhteisöllisen oppilashuoltoryhmän toiminnasta jokaisessa opettajankokouksessa
		4. Lisäksi yhteisöllisestä oppilashuoltoryhmän toiminnasta tiedottaminen vanhemmille edelleen lukuvuositiedotteen sekä Wilma-sivujen kautta

**Yhteisöllisen oppilashuoltoryhmän tapaamiseen 18.5.2017** osallistui henkilökunnan lisäksi oppilaskunnan edustajina Lilli Viljamaa 5. lk, Eetu Hyvärinen 8. lk, oppilaskunnan ohjaava opettaja Minna Oksa sekä Iittalan kouluvanhemmat ry:n puheenjohtaja Jonni Ampuja. Tapaamisen tavoitteena oli arvioida mennyttä lukuvuotta 2016 - 2017 sekä suunnitella tulevaa. Oppilaat ja Jonni Ampuja antoivat yleisesti myönteistä palautetta koulun toiminnasta. Pohdimme yhteisesti kehittämistarpeita, ote yhteisöllisen oppilashuoltotyöryhmän muistiosta:

1. Ideoita oppimisen tukemiseen oppilaiden näkökulmasta
	1. esim. kummiluokan kanssa matematiikan opettaminen
	2. aihetta voisi ottaa esille tarkemmin alkusyksystä esim. oppilaskunnassa
2. Koulupäivien turvallisuus, kiusaaminen
	1. tasa-arvo- ja yhdenvertaisuustunnit 6-9-luokille toteutettu kevätkaudella, tunteja olisi voinut olla enemmänkin
	2. jokaisella on oikeus koskemattomuuteen, ”läpällä” tehtyjä asioita ei ole syytä jättää huomiotta, jokaisella oma henkilökohtainen kokemus koskemattomuudesta ja omista rajoista
	3. kiusaamista esiintyy jonkun verran esim. erilaisuudesta kiusaamista, toisen tahallista ärsyttämistä
	4. kiusaamisen kyselyihin ei aina vastata rehellisesti
	5. sosiogrammeja tehty 5-9-luokille syksyisin kaverituntien yhteydessä, sosiogrammien tulokset ja jatkokäsittely jääneet luokanvalvojille (sosiogrammit antaneet paljon arvokasta tietoa)
	6. joissain luokissa pidetty puhepiirejä, joiden avulla on tutustuttu toisiin, oppilaiden mielestä ovat olleet todella toimivia
	7. dialogi säilytettävä myös kotiin päin kiusaamisasioissa ja kiusaamisen ennaltaehkäisyssä
	8. miten toimivan dialogin kodin ja koulun välillä saisi aikaiseksi?
	9. kodin ja koulun ilta (vanhempainyhdistys), keitaat, enemmän kohtaamisia kodin ja koulun välillä
	10. ryhmäytysten jatkaminen myös koulun arjessa, ei ainoastaan ”ryhmäytyspäivinä” tai ”ryhmäytystunteina”
	11. voisiko kolmas taho esim. vanhempainyhdistys järjestää jonkun tapahtuman jossa koulun väki ja vanhemmat voisivat tavata vapaamuotoisesti?

Edellä mainitut aiheet otetaan huomioon yhteisöllisen oppilashuoltoryhmän tavoitteiden asettelussa ja toiminnassa lukuvuonna 2017 - 2018.

**Tasa-arvosuunnitelman toteutumisesta Iittalan yhtenäiskoulussa kevätlukukaudella 2017**

3.13.2. Toimenpiteet lukuvuonna 2016 - 2018

|  |  |  |  |  |
| --- | --- | --- | --- | --- |
| kehittämiskohde/aihe | toimenpide | aikataulu | vastuuhenkilöt | toteutus |
| -kehittämiskohteen määrittely: häirintä | -yhteisöllinen ohr | -marraskuu 2016 | -rehtori, apulaisrehtori | -marraskuu 2016 |
| tasa-arvosuunnitelman esittely-henkilöstölle-oppilaille- huoltajille | - infotilaisuus -infotilaisuus-Wilma-tiedote | - tammikuu 2017-helmikuu 2017-helmikuu 2017 | -rehtori, apulaisrehtori-rehtori, apulaisrehtori, nuorisotyöntekijä, erityisopettaja-rehtori, apulaisrehtori | - esitelty opekokouksessa 7.2.2017- esitelty oppilaille aamunavauksissa7.2.2017 ja 10.3.2017- Wilma-tiedote 9.3.2017 |
| tasa-arvokyselyiden tulosten käsittely: keskustelu oppilaiden kanssa > toimintatavasta sopiminen |  | -huhtikuu 2017 | -rehtorit, nuorisotyöntekijä | -esitelty 5.-9. –luokkien oppilaille tasa-arvotuntien alussa |
| tasa-arvotunnit:- 5.-9. -luokkien oppilaat- 1.-4. -luokkien oppilaat |  |  |  | - jokaiselle luokalle pidetty kevätlukukauden aikana 2 tuntia: Siukku Erola, Päivi Poutiainen, Kukka Heiskanen- luokanopettajat |
| tasa-arvosuunnitelman arviointi ja päivitys | -yhteisöllinen ohr | -toukokuu 2017 | -apulaisrehtori | -apulaisrehtori 8.6.2017, tiedoksi: Nikke Keskinen, Anne Laatikainen |
| uusien toimenpiteiden määrittely ja valmistelu | -yhteisöllinen ohr | -syyskuu 2017 |  |  |

Tavoitteita syyslukukaudelle 2017:

1. Tasa-arvotyöryhmän nimeäminen ja tapaamisten sopiminen

2. Tasa-arvoon liittyvien kysymysten lisääminen huoltajille tehtävään vuotuiseen kyselyyn marraskuussa 2017

Iittalassa 8.6.2017 Siukku Erola, vs. apulaisrehtori